CELEX: 62013CN0461
Language: el
Date: 2013-08-22 00:00:00
Title: Υπόθεση C-461/13: Αίτηση προδικαστικής αποφάσεως, την οποία υπέβαλε το Bundesverwaltungsgericht (Γερμανία) στις 22 Αυγούστου 2013 — Bund für Umwelt und Naturschutz Deutschland e.V. κατά Ομοσπονδιακής Δημοκρατίας της Γερμανίας

30.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 352/3
            
         Αίτηση προδικαστικής αποφάσεως, την οποία υπέβαλε το Bundesverwaltungsgericht (Γερμανία) στις 22 Αυγούστου 2013 — Bund für Umwelt und Naturschutz Deutschland e.V. κατά Ομοσπονδιακής Δημοκρατίας της Γερμανίας
   (Υπόθεση C-461/13)
   2013/C 352/03
   Γλώσσα διαδικασίας: η γερμανική
   
      Αιτούν δικαστήριο
   
   Bundesverwaltungsgericht
   
      Διάδικοι στην υπόθεση της κύριας δίκης
   
   
      Προσφεύγουσα): Bund für Umwelt und Naturschutz Deutschland e.V.
   
      Καθής: Ομοσπονδιακή Δημοκρατία της Γερμανίας
   
      Παρεμβαίνουσα: Freie Hansestadt Bremen,
   
      Προδικαστικά ερωτήματα
   
   
               1)
            
            
               Έχει το άρθρο 4, παράγραφος 1, στοιχείο α', σημείο i) της οδηγίας 2000/60/ΕΚ (1) του Ευρωπαϊκού Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής των υδάτων, όπως τροποποιήθηκε τελευταίως με την οδηγία 2009/31/ΕΚ (2) του Ευρωπαϊκού Κοινοβουλίου και του Συμβουλίου, της 23ης Απριλίου 2009 –στο εξής: οδηγία πλαίσιο περί υδάτων– την έννοια ότι τα κράτη μέλη –με την επιφύλαξη εξαιρέσεως– υποχρεούνται να αρνηθούν την έγκριση σχεδίου, αν αυτό μπορεί να προκαλέσει την υποβάθμιση της κατάστασης συστήματος επιφανειακών υδάτων, ή θέτει αυτή η διάταξη απλώς ένα στόχο για τον σχεδιασμό της διαχείρισης;
            
         
               2)
            
            
               Έχει η φράση «υποβάθμιση της κατάστασης», στο άρθρο 4, παράγραφος 1, στοιχείο α', σημείο i), της οδηγίας πλαίσιο περί υδάτων, την έννοια ότι καταλαμβάνει μόνο βλαπτικές αλλαγές, οι οποίες έχουν ως αποτέλεσμα ταξινόμηση σε κατώτερη κατηγορία σύμφωνα με το παράρτημα V της οδηγίας;
            
         
               3)
            
            
               Σε περίπτωση αρνητικής απαντήσεως στο ερώτημα 2: Υπό ποίες προϋποθέσεις συντρέχει «υποβάθμιση της κατάστασης» κατά την έννοια του άρθρου 4, παράγραφος 1, στοιχείο α', σημείο i), της οδηγίας πλαίσιο περί υδάτων;
            
         
               4)
            
            
               Έχει το άρθρο 4, παράγραφος 1, στοιχείο α', σημεία ii) και iii), της οδηγίας πλαίσιο περί υδάτων την έννοια ότι τα κράτη μέλη –με την επιφύλαξη εξαιρέσεως– υποχρεούνται να αρνηθούν την έγκριση σχεδίου, αν αυτό θέτει σε κίνδυνο την επίτευξη καλής κατάστασης ενός συστήματος επιφανειακών υδάτων ή καλού οικολογικού δυναμικού και καλής χημικής κατάστασης ενός συστήματος επιφανειακών υδάτων κατά τον κρίσιμο σύμφωνα με την οδηγία χρόνο ή αποτελεί αυτή η διάταξη απλώς ένα στόχο για τον σχεδιασμό της διαχείρισης;
            
         
      (1)  ΕΕ L 327, σ. 1.
   
      (2)  Οδηγία 2009/31/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με την αποθήκευση διοξειδίου του άνθρακα σε γεωλογικούς σχηματισμούς και για την τροποποίηση της οδηγίας 85/337/ΕΟΚ του Συμβουλίου, των οδηγιών του Ευρωπαϊκού Κοινοβουλίου και του Συμβουλίου 2000/60/ΕΚ, 2001/80/ΕΚ, 2004/35/ΕΚ, 2006/12/ΕΚ και 2008/1/ΕΚ, και του κανονισμού (ΕΚ) αριθ. 1013/2006 (ΕΕ. L 140, σ. 114).